ഒരു ദിവസം 1ജിബി ഇൻറർനെറ്റും അൺലിമിറ്റഡ് കോളും , ഫ്രീ എസ്എംഎസും അടങ്ങുന്ന 448 രൂപയുടെ പ്ലാൻ അവതരിപ്പിച്ച് ഏയർടെൽ . റിലയൻസ് ജിയോയുടെ 399 പ്ലാനിന് സമാനമായി അതിനെ മറികടക്കുന്നതാണ് പുതിയ പ്ലാൻ . 448 രൂപയ്ക്ക് റീചാർജ് ചെയ്യുന്ന ഒരു വ്യക്തിക്ക് ഫ്രീ ലോക്കൽ എസ്ടിഡി കോൾ ചെയ്യാൻ സാധിക്കും . ഇതിന് ഒപ്പം ഒരുദിവസം 100 എസ്എംഎസ് വരെ സൌജന്യമായി അയക്കാം . 1ജിബി ഇൻറർനെറ്റാണ് ഫ്രീയായി ലഭിക്കുക . എഴുപത് ദിവസത്തേക്കാണ് ഓഫറിൻറെ കാലാവധി 4ജി യൂസർമാർക്ക് മാത്രമാണ് ഈ ഓഫർ ലഭ്യമാകുക . അൺലിമിറ്റ് ആണെങ്കിലും ഒരു ദിവസം പരാമാവധി വിളിക്കാവുന്ന കോൾ മിനുട്ടുകൾ 300 ആണ് . ഇത് ഒരു ആഴ്ചയിൽ 1200 മിനുട്ടാണ് . ദിവസത്തെ 1ജിബി ഡാറ്റ തീർന്നാൽ പിന്നീട് 64കെബിപിഎസ് സ്പീഡിലെ ഇൻറർനെറ്റ് ലഭ്യമാകൂ . ഈ ഓഫർ മൈ ഏയർടെൽ ആപ്പ് വഴി മാത്രമേ ആക്ടീവേറ്റ് ചെയ്യാൻ സാധിക്കൂ എന്നാണ് റിപ്പോർട്ട് . അതിനായി ഏയർടെൽ ഉപയോക്താവ് മൈ ഏയർടെൽ ആപ്പിൽ ലോഗിൻ ചെയ്യണം .